
78 DR.30.9.2003 
 

tanggungjawab Malaysia sebagai Pengerusi Pertubuhan Negara-Negara Berkecuali (NAM) 
dan bakal Pengerusi Persidangan Islam Ke-X OIC, pada 11 hingga 18 Oktober ini. 

Berkaitan dengan isu ini, sebanyak enam soalan telah dibangkitkan oleh Ahli-ahli 
Yang Berhormat iaitu Yang Berhormat bagi Dungun pada 17 September telah menyentuh 
isu berkaitan penstrukturan semula PBB berhubung status Ahli-ahli Tetap Majlis 
Keselamatan Dunia atau Permanent Members of the Security Council. 

Yang Berhormat bagi Keningau telah membangkitkan isu penyelesaian konflik 
Asia Barat dengan peranan yang lebih aktif oleh PBB dan juga menyentuh agar satu 
resolusi dapat dicapai terhadap konflik di Iraq semasa Persidangan OIC yang akan datang. 
Yang Berhormat bagi Bukit Mas menyarankan agar satu jawatankuasa khas dibentuk oleh 
NAM, meneruskan pelan damai di Asia Barat.  Yang Berhormat bagi Tampin menyentuh 
tentang peranan yang harus dilakukan oleh Malaysia dalam Sidang Kemuncak Persidangan 
Islam (OIC) yang ke-10. Yang Berhormat bagi Pokok Sena pula telah membangkitkan 
tentang penubuhan pakatan ketenteraan OIC. 

Tuan Yang di-Pertua, menjawab isu yang dibangkitkan, ingin saya menyatakan 
Malaysia menyertai secara aktif dalam semua perbincangan mengenai penyusunan semula 
struktur Majlis Keselamatan Pertubuhan Bangsa-Bangsa Bersatu atau PBB.  Satu 
kumpulan kerja PBB yang ditubuhkan pada tahun 1993 telah diberi mandat untuk 
membincang dan mengemukakan cadangan tentang penyusunan semula PBB dan organ-
organ di bawahnya serta Majlis Keselamatan PBB terhadap perbezaan ketara antara 
pendirian negara-negara maju dan negara-negara membangun.  Walau bagaimanapun, 
Malaysia akan terus berperanan aktif dalam perbincangan peringkat mengenai perkara ini 
secara berkumpulan tertentu seperti dalam Pergerakan Negara-negara Berkecuali (NAM) 
dan Pertubuhan Persidangan Islam (OIC). 

Tuan Yang di-Pertua, merujuk kepada isu yang dibangkitkan oleh Ahli Yang 
Berhormat bagi Keningau berkaitan konflik Palestine/Israel, ia dilihat seperti tiada 
mempunyai harapan untuk berdamai, apabila saban hari statistik jumlah nyawa yang 
terkorban menunjukkan peningkatan yang cukup membimbangkan dan pergolakan politik 
dalaman di antara kedua-dua buah negara ini memaparkan konflik yang tiada 
kesudahannya. 

Pelan damai atau road map yang dikemukakan oleh Quartet Mediators yang terdiri 
daripada Amerika Syarikat, Rusia, Persatuan Eropah (European Union) dan Pertubuhan 
Bangsa-Bangsa Bersatu diharapkan mampu membuka peluang ke arah penyelesaian 
konflik yang berpanjangan.  Penganjuran pelan damai ini secara tidak langsung juga dapat 
mengembalikan keyakinan penduduk dunia terhadap kredibiliti badan dunia tersebut 
dengan sokongan Amerika Syarikat, Rusia dan EU. 

Malaysia dengan tegas dan lantang telah menyatakan pendirian membantah 
tindakan Israel menghalau dan merancang mengadakan cubaan membunuh Presiden 
Arafat di mana tindakan ini bukan sahaja telah mencetuskan kemarahan penduduk di 
Palestine malah di serata dunia.  Integrasi dari tindakan ini tidak akan membawa kepada 
proses damai, tetapi sebaliknya akan memburukkan lagi keadaan di Timur Tengah.   

Jika dahulu PBB dilihat sebagai sebuah boneka permainan Amerika Syarikat yang 
gagal mengawal konflik-konflik yang berlaku di dunia ini, namun PBB dan negara 
anggotanya mula sedar dan berani mengambil tindakan malah pendirian yang tegas bila 
Israel dan sekutunya semakin melampaui batas dan ini membawa kepada penolakan 
resolusi yang dikemukakan oleh Amerika Syarikat baru-baru ini. 

Tuan Yang di-Pertua, seperti Yang Berhormat  bagi Keningau sedia maklum, OIC 
khususnya Malaysia sering menyokong usaha-usaha yang dianjurkan oleh Pertubuhan 
Bangsa-Bangsa Bersatu dalam menangani isu-isu keganasan antarabangsa.  Senario 
pergolakan politik dunia yang kian meruncing, menyebabkan negara kuasa besar semakin 
berani menunjukkan taring tanpa menghormati kewujudan badan dunia ini. 

 [Timbalan Yang di-Pertua  (Dato' Haji Muhamad bin Abdullah) mempengerusikan 
Mesyuarat]  



tanggungjawab Malaysia sebagai Pengerusi Pertubuhan Negara-Negara Berkecuali (NAM) dan bakal Pengerusi Persidangan Islam Ke-X OIC, pada 11 hingga 18 Oktober ini. Berkaitan dengan isu ini, sebanyak enam soalan telah dibangkitkan oleh Ahli-ahli Yang Berhormat iaitu Yang Berhormat bagi Dungun pada 17 September telah menyentuh isu berkaitan penstrukturan semula PBB berhubung status Ahli-ahli Tetap Majlis Keselamatan Dunia atau Permanent Members of the Security Council. Yang Berhormat bagi Keningau telah membangkitkan isu penyelesaian konflik Asia Barat dengan peranan yang lebih aktif oleh PBB dan juga menyentuh agar satu resolusi dapat dicapai terhadap konflik di Iraq semasa Persidangan OIC yang akan datang. Yang Berhormat bagi Bukit Mas menyarankan agar satu jawatankuasa khas dibentuk oleh NAM, meneruskan pelan damai di Asia Barat. Yang Berhormat bagi Tampin menyentuh tentang peranan yang harus dilakukan oleh Malaysia dalam Sidang Kemuncak Persidangan Islam (OIC) yang ke-10. Yang Berhormat bagi Pokok Sena pula telah membangkitkan tentang penubuhan pakatan ketenteraan OIC. Tuan Yang di-Pertua, menjawab isu yang dibangkitkan, ingin saya menyatakan Malaysia menyertai secara aktif dalam semua perbincangan mengenai penyusunan semula struktur Majlis Keselamatan Pertubuhan Bangsa-Bangsa Bersatu atau PBB. Satu kumpulan kerja PBB yang ditubuhkan pada tahun 1993 telah diberi mandat untuk membincang dan mengemukakan cadangan tentang penyusunan semula PBB dan organ- organ di bawahnya serta Majlis Keselamatan PBB terhadap perbezaan ketara antara pendirian negara-negara maju dan negara-negara membangun. Walau bagaimanapun, Malaysia akan terus berperanan aktif dalam perbincangan peringkat mengenai perkara ini secara berkumpulan tertentu seperti dalam Pergerakan Negara-negara Berkecuali (NAM) dan Pertubuhan Persidangan Islam (OIC). Tuan Yang di-Pertua, merujuk kepada isu yang dibangkitkan oleh Ahli Yang Berhormat bagi Keningau berkaitan konflik Palestine/Israel, ia dilihat seperti tiada mempunyai harapan untuk berdamai, apabila saban hari statistik jumlah nyawa yang terkorban menunjukkan peningkatan yang cukup membimbangkan dan pergolakan politik dalaman di antara kedua-dua buah negara ini memaparkan konflik yang tiada kesudahannya. Pelan damai atau road map yang dikemukakan oleh Quartet Mediators yang terdiri daripada Amerika Syarikat, Rusia, Persatuan Eropah (European Union) dan Pertubuhan Bangsa-Bangsa Bersatu diharapkan mampu membuka peluang ke arah penyelesaian konflik yang berpanjangan. Penganjuran pelan damai ini secara tidak langsung juga dapat mengembalikan keyakinan penduduk dunia terhadap kredibiliti badan dunia tersebut dengan sokongan Amerika Syarikat, Rusia dan EU. Malaysia dengan tegas dan lantang telah menyatakan pendirian membantah tindakan Israel menghalau dan merancang mengadakan cubaan membunuh Presiden Arafat di mana tindakan ini bukan sahaja telah mencetuskan kemarahan penduduk di Palestine malah di serata dunia. Integrasi dari tindakan ini tidak akan membawa kepada proses damai, tetapi sebaliknya akan memburukkan lagi keadaan di Timur Tengah. Jika dahulu PBB dilihat sebagai sebuah boneka permainan Amerika Syarikat yang gagal mengawal konflik-konflik yang berlaku di dunia ini, namun PBB dan negara anggotanya mula sedar dan berani mengambil tindakan malah pendirian yang tegas bila Israel dan sekutunya semakin melampaui batas dan ini membawa kepada penolakan resolusi yang dikemukakan oleh Amerika Syarikat baru-baru ini. Tuan Yang di-Pertua, seperti Yang Berhormat bagi Keningau sedia maklum, OIC khususnya Malaysia sering menyokong usaha-usaha yang dianjurkan oleh Pertubuhan Bangsa-Bangsa Bersatu dalam menangani isu-isu keganasan antarabangsa. Senario pergolakan politik dunia yang kian meruncing, menyebabkan negara kuasa besar semakin berani menunjukkan taring tanpa menghormati kewujudan badan dunia ini. [Timbalan Yang di-Pertua (Dato' Haji Muhamad bin Abdullah) mempengerusikan Mesyuarat].